title: Neuvoston päätös 2012/635/YUTP, annettu 15 päivänä lokakuuta 2012 , Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta

text:
               16.10.2012

               FI

               Euroopan unionin virallinen lehti

               L 282/58

         NEUVOSTON PÄÄTÖS 2012/635/YUTP,
   annettu 15 päivänä lokakuuta 2012,
   Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi Irania koskevista rajoittavista toimenpiteistä 27 päivänä helmikuuta 2007 yhteisen kannan 2007/140/YUTP (1), jolla pantiin täytäntöön Yhdistyneiden Kansakuntien turvallisuusneuvoston, jäljempänä ‧YK:n turvallisuusneuvosto‧, päätöslauselma 1737 (2006).

               (2)

               Yhteistä kantaa 2007/140/YUTP muutettiin 23 päivänä huhtikuuta 2012 yhteisellä kannalla 2007/246/YUTP (2) YK:n turvallisuusneuvoston päätöslauselman 1747 (2007) täytäntöönpanemiseksi. Neuvosto muutti yhteistä kantaa 2007/140/YUTP edelleen hyväksymällä 7 päivänä elokuuta 2008 yhteisen kannan 2008/652/YUTP (3), jolla pantiin täytäntöön YK:n turvallisuusneuvoston päätöslauselma 1803 (2008).

               (3)

               Neuvosto hyväksyi 26 päivänä heinäkuuta 2010 päätöksen 2010/413/YUTP (4), jolla pantiin täytäntöön YK:n turvallisuusneuvoston päätöslauselma 1929 (2010) ja kumottiin yhteinen kanta 2007/140/YUTP.

               (4)

               Neuvosto hyväksyi 23 päivänä tammikuuta 2012 päätöksen 2012/35/YUTP, jolla muutettiin päätöstä 2010/413/YUTP tiukentamalla Iraniin kohdistettavia rajoittavia toimenpiteitä, koska neuvosto toisti olevansa vakavasti ja enenevässä määrin huolissaan Iranin ydinohjelman luonteesta ja erityisesti Kansainvälisen atomienergiajärjestön (IAEA) raportissa esitetyistä havainnoista, jotka liittyvät Iranin toimintaan sotilaskäyttöön tarkoitetun ydinteknologian kehittämiseksi. Näitä toimenpiteitä tiukennettiin edelleen 15 päivänä maaliskuuta 2012 hyväksytyllä päätöksellä 2012/152/YUTP (5).

               (5)

               Koska Iran ei ole osallistunut vakavasti neuvotteluihin ydinohjelmaansa koskevien kansainvälisten huolenaiheiden käsittelemiseksi, neuvosto katsoo, että on tarpeen hyväksyä lisää Irania koskevia rajoittavia toimenpiteitä.

               (6)

               Näin ollen on aiheellista tarkastella uudelleen sellaisten muiden kaksikäyttötuotteiden ja -teknologian Iraniin suuntautuvaa myyntiä, toimitusta tai siirtoa koskevaa kieltoa, jotka on luetteloitu kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta 5 päivänä toukokuuta 2009 annetun neuvoston asetuksen (EY) N:o 428/2009 (6) liitteessä I; tarkoituksena sisällyttää kiellon piiriin tuotteita, jotka voivat liittyä islamilaisen vallankumouskaartin suorassa tai epäsuorassa määräysvallassa oleviin teollisuudenaloihin tai jotka voivat liittyä Iranin ydin-, sotilas- ja ballististen ohjusten ohjelmaan, samalla kuitenkin ottaen huomioon tarpeen välttää ei-toivottuja vaikutuksia Iranin siviiliväestölle.

               (7)

               Lisäksi maakaasun osto, tuonti tai kuljetus Iranista olisi kiellettävä.

               (8)

               Lisäksi grafiitin, ja raakametallien tai puolivalmisteiden, kuten alumiinin ja teräksen, sekä teollisuusprosessissa käytettävien ohjelmistojen, jotka liittyvät islamilaisen vallankumouskaartin (IRGC) suorassa tai epäsuorassa määräysvallassa oleviin teollisuudenaloihin tai jotka liittyvät Iranin ydin-, sotilas- ja ballististen ohjusten ohjelmaan, myynti, toimitus tai siirto Iraniin olisi kiellettävä.

               (9)

               Laivanrakennuksessa, -huollossa tai laivojen uudelleenvarustelussa tarvittavien keskeisten merenkulkulaitteiden ja teknologian myynti, toimitus tai siirto Iraniin olisi kiellettävä.

               (10)

               Jäsenvaltiot eivät myöskään saisi tehdä uusia sitoumuksia rahoitustuen myöntämiseksi Iranin kanssa käytävää kauppaa varten. Tämän ei tulisi vaikuttaa voimassa oleviin sitoumuksiin eikä kauppaan, joka koskee elintarvikkeita, lääkkeitä tai muita humanitäärisiä tarkoituksia.

               (11)

               Olisi myös kiellettävä uusien öljytankkereiden rakentaminen Iranille tai siihen osallistuminen jäsenvaltioiden toimesta.

               (12)

               Jotta estetään sellaisten taloudellisten varojen, muun omaisuuden tai muiden resurssien siirtäminen Iraniin, jotka voisivat edistää Iranin ydinalan toimia, joihin liittyy joukkotuhoaseiden leviämisen vaara tai ydinasejärjestelmien kehittämistä, unionin ja Iranin pankkien ja rahoituslaitosten väliset liiketoimet olisi kiellettävä, jollei niihin ole saatu lupaa etukäteen asianomaiselta jäsenvaltiolta. Tämän ei tulisi estää sellaisen kaupan jatkumista, jota ei ole kielletty päätöksellä 2010/413/YUTP.

               (13)

               Lisäksi olisi kiellettävä Iranin öljytankkereille ja rahtialuksille suoritettavat liputtamis- ja luokittelupalvelut.

               (14)

               Öljyn ja petrokemian tuotteiden kuljetukseen tai varastointiin suunniteltujen alusten toimitus iranilaisille henkilöille ja yhteisöille tai muille henkilöille ja yhteisöille iranilaisen öljyn ja petrokemian tuotteiden kuljetusta tai varastointia varten olisi kiellettävä.

               (15)

               Lisäksi määräyksiä Iranin keskuspankin varojen ja taloudellisten resurssien jäädyttämisestä olisi muutettava.

               (16)

               Lisäksi uusia henkilöitä ja yhteisöjä olisi lisättävä päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä, erityisesti Iranin valtion omistamat öljy- ja kaasualan yhteisöt, sillä ne muodostavat huomattavan tulonlähteen Iranin hallitukselle. Lisäksi tietyt henkilöt ja yhteisöt olisi poistettava kyseisestä luettelosta ja yhtä yhteisöä koskevaa merkintää olisi muutettava.

               (17)

               Unionin lisätoimet ovat tarpeen tiettyjen toimenpiteiden panemiseksi täytäntöön.

               (18)

               Päätös 2010/413/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan neuvoston päätös 2010/413/YUTP seuraavasti:

               1)

               Lisätään artikla seuraavasti:
               "3 e artikla
               1.   Kielletään iranilaisen maakaasun tuonti, osto ja kuljetus.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Kielletään iranilaisen maakaasun ostoon, tuontiin ja kuljetukseen liittyvän rahoituksen tai rahoitustuen, mukaan lukien johdannaiset, sekä mainittuihin liittyvien vakuutusten ja jälleenvakuutusten ja vakuutuksiin ja jälleenvakuutuksiin liittyvien välityspalveluiden myöntäminen suoraan tai välillisesti.
               3.   Edellä 1 kohdassa säädetty kielto ei rajoita jonkin muun valtion kuin Iranin ja EU:n välisen maakaasun tuotannonjakosopimusten täytäntöönpanoa."

               2)

               Korvataan 4 b artikla seuraavasti:
               "4 b artikla
               1.   Edellä 4 artiklan 1 kohdassa säädetty kielto ei 15 päivään huhtikuuta 2013 saakka rajoita tuotteiden toimitukseen liittyvien sellaisten velvoitteiden täytäntöönpanoa, jotka perustuvat ennen 26 päivää heinäkuuta 2010 tai 16 päivää lokakuuta 2012 tehtyihin sopimuksiin.
               2.   Edellä 4 artiklassa säädetyt kiellot eivät 15 päivään huhtikuuta 2013 saakka rajoita sellaisten velvoitteiden täytäntöönpanoa, jotka perustuvat ennen 26 päivää heinäkuuta 2010 tai 16 päivää lokakuuta 2012 tehtyihin sopimuksiin ja koskevat jäsenvaltioihin sijoittautuneiden yritysten Iranissa ennen kyseisiä päiviä tekemiä investointeja.
               3.   Edellä 4 a artiklan 1 kohdassa säädetty kielto ei 15 päivään huhtikuuta 2013 saakka rajoita tuotteiden toimitukseen liittyvien sellaisten velvoitteiden täytäntöönpanoa, jotka perustuvat ennen 23 päivää tammikuuta 2012 tai 16 päivää lokakuuta 2012 tehtyihin sopimuksiin.
               4.   Edellä 4 a artiklassa säädetyt kiellot eivät 15 päivään huhtikuuta 2013 saakka rajoita sellaisten velvoitteiden täytäntöönpanoa, jotka perustuvat ennen 23 päivää tammikuuta 2012 tai 16 päivää lokakuuta 2012 tehtyihin sopimuksiin ja koskevat jäsenvaltioihin sijoittautuneiden yritysten Iranissa ennen kyseisiä päiviä tekemiä investointeja.
               5.   Edellä olevat 1 ja 2 kohta eivät rajoita 3 c artiklan 2 kohdassa tarkoitettujen velvoitteiden täytäntöönpanoa, edellyttäen että nämä velvoitteet perustuvat palvelusopimuksiin tai niiden täytäntöönpanemiseksi tarvittaviin liitännäissopimuksiin ja että kyseisten velvoitteiden täytäntöönpanoon on saatu etukäteen lupa asianomaiselta jäsenvaltiolta. Asianomainen jäsenvaltio ilmoittaa toisille jäsenvaltioille ja komissiolle aikeestaan myöntää mainittu lupa.
               6.   Edellä olevat 3 ja 4 kohta eivät rajoita 3 d artiklan 2 kohdassa tarkoitettujen velvoitteiden täytäntöönpanoa, edellyttäen että nämä velvoitteet perustuvat palvelusopimuksiin tai niiden täytäntöönpanemiseksi tarvittaviin liitännäissopimuksiin ja että kyseisten velvoitteiden täytäntöönpanoon on saatu etukäteen lupa asianomaiselta jäsenvaltiolta. Asianomainen jäsenvaltio ilmoittaa toisille jäsenvaltioille ja komissiolle aikeestaan myöntää mainittu lupa."

               3)

               Lisätään artiklat seuraavasti:
               "4 e artikla
               1.   Kielletään grafiitin, ja raakametallien tai puolivalmisteiden, kuten alumiinin ja teräksen, jotka liittyvät islamilaisen vallankumouskaartin suorassa tai epäsuorassa määräysvallassa oleviin teollisuudenaloihin tai jotka liittyvät Iranin ydin-, sotilas- ja ballististen ohjusten ohjelmaan, myynti, toimitus tai siirto Iraniin jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lainkäyttövallan alaisia aluksia tai ilma-aluksia käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Samoin kielletään:

                           a)

                           teknisen tuen tai koulutuksen ja muiden 1 kohdassa tarkoitettuihin tuotteisiin liittyvien palvelujen antaminen Iranille,

                           b)

                           rahoituksen tai rahoitustuen myöntäminen Iranille 1 kohdassa tarkoitettujen tuotteiden myyntiin, toimitukseen tai siirtoon tai niihin liittyvään tekniseen tukeen tai koulutukseen.

                     3.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 2 kohdassa säädettyjen kieltojen kiertäminen.
               4 f artikla
               Edellä 4 e artiklassa säädetyt kiellot eivät 15 huhtikuuta 2013 saakka rajoita ennen 16 päivänä lokakuuta 2012 tehtyjen sopimusten täytäntöönpanoa eivätkä mainittujen sopimusten täytäntöönpanemiseksi tarvittavien liitännäissopimusten soveltamista.
               4 g artikla
               1.   Kielletään laivanrakennuksessa, -huollossa tai laivojen uudelleenvarustelussa tarvittavien keskeisten merenkulkulaitteiden ja teknologian myynti, toimitus tai siirto tällä alalla Iraniin tai iranilaisille tai iranilaisomistuksessa oleville yrityksille jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lainkäyttövallan alaisia aluksia tai ilma-aluksia käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Edellä 1 kohdassa tarkoitettu kielto ei vaikuta keskeisten merenkulkulaitteiden ja teknologian toimittamiseen muulle kuin iranilaisomistuksessa tai -määräysvallassa olevalle alukselle, joka on ylivoimaisen esteen vuoksi joutunut iranilaiseen satamaan tai Iranin aluevesille.
               3.   Samoin kielletään:

                           a)

                           teknisen tuen tai koulutuksen ja muiden 1 kohdassa tarkoitettuihin tuotteisiin liittyvien palvelujen antaminen Iranille,

                           b)

                           rahoituksen tai rahoitustuen myöntäminen Iranille 1 kohdassa tarkoitettujen tuotteiden myyntiin, toimitukseen tai siirtoon tai niihin liittyvään tekniseen tukeen tai koulutukseen.

                     4.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 3 kohdassa säädettyjen kieltojen kiertäminen.
               4 h artikla
               Edellä 4 g artiklassa säädetyt kiellot eivät 15 helmikuuta 2013 saakka rajoita ennen 16 päivänä lokakuuta 2012 tehtyjen sopimusten täytäntöönpanoa eivätkä mainittujen sopimusten täytäntöönpanemiseksi tarvittavien liitännäissopimusten soveltamista.
               4 i artikla
               1.   Kielletään sellaisten teollisuusprosessissa käytettävien ohjelmistojen, jotka liittyvät islamilaisen vallankumouskaartin suorassa tai epäsuorassa määräysvallassa oleviin teollisuudenaloihin tai jotka liittyvät Iranin ydin-, sotilas- ja ballististen ohjusten ohjelmaan, myynti, toimitus tai siirto Iraniin jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lainkäyttövallan alaisia aluksia tai ilma-aluksia käyttäen, riippumatta siitä, ovatko ne peräisin jäsenvaltioiden alueelta.
               Unioni toteuttaa tarvittavat toimenpiteet sen määrittämiseksi, mitkä tuotteet kuuluvat tämän säännöksen soveltamisalaan.
               2.   Samoin kielletään:

                           a)

                           teknisen tuen tai koulutuksen ja muiden 1 kohdassa tarkoitettuihin tuotteisiin liittyvien palvelujen antaminen Iranille,

                           b)

                           rahoituksen tai rahoitustuen myöntäminen Iranille 1 kohdassa tarkoitettujen tuotteiden myyntiin, toimitukseen tai siirtoon tai niihin liittyvään tekniseen tukeen tai koulutukseen.

                     3.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 2 kohdassa tarkoitettujen kieltojen kiertäminen.
               4 j artikla
               Edellä 4 i artiklassa säädetyt kiellot eivät 15 tammikuuta 2013 saakka rajoita ennen 16 päivänä lokakuuta 2012 tehtyjen sopimusten täytäntöönpanoa eivätkä mainittujen sopimusten täytäntöönpanemiseksi tarvittavien liitännäissopimusten soveltamista."

               4)

               Korvataan 8 artiklan 1 kohta seuraavasti:
               "1.   Jäsenvaltiot eivät saa tehdä uusia lyhyen, keskipitkän tai pitkän aikavälin sitoumuksia rahoitustuen myöntämiseksi Iranin kanssa käytävää kauppaa varten, mukaan lukien vientiluottojen, -vakuuksien tai -vakuutuksen myöntäminen, tällaiseen kauppaan osallistuville kansalaisilleen tai yhteisöilleen, eivätkä jäsenvaltiot saa taata tai jälleenvakuuttaa tällaisia sitoumuksia."

               5)

               Lisätään artikla seuraavasti:
               "ÖLJYTANKKERIEN RAKENTAMINEN

               8 a artikla
               1.   Kielletään uusien öljytankkereiden rakentaminen Iranille tai iranilaisille henkilöille ja yhteisöille tai rakentamiseen osallistuminen, sanotun kuitenkaan rajoittamatta 4 g artiklan soveltamista.
               2.   Kielletään teknisen avun tai rahoituksen taikka rahoitusavun antaminen uusien öljytankkereiden rakentamiseen Iranille tai iranilaisille henkilöille ja yhteisöille."

               6)

               Korvataan 10 artikla seuraavasti:
               "10 artikla
               1.   Jotta estetään sellaisten varojen, muun omaisuuden tai muiden resurssien, jotka saattaisivat edistää Iranin ydinalan toimia, joihin liittyy joukkotuhoaseiden leviämisen vaara, tai Iranin ydinasejärjestelmien kehittämistä, siirtäminen jäsenvaltioiden alueelle, jäsenvaltioiden alueen kautta tai jäsenvaltioiden alueelta käsin taikka jäsenvaltioiden kansalaisille tai siirtäminen kansalaisten toimesta, tai jäsenvaltioiden lainsäädännön mukaisesti järjestäytyneille yhteisöille, ulkomaiset sivuliikkeet mukaan lukien tai näiden toimesta, tai jäsenvaltioiden alueella oleskeleville henkilöille tai rahoituslaitoksille tai näiden toimesta; jäsenvaltioiden lainkäyttövaltaan kuuluvat rahoituslaitokset eivät aloita mitään liiketoimia tai jatka osallistumista mihinkään liiketoimiin seuraavien kanssa:

                           a)

                           pankit, joiden kotipaikka on Iranissa, mukaan lukien Iranin keskuspankki;

                           b)

                           sellaisten pankkien jäsenvaltioiden lainkäyttövaltaan kuuluvat konttorit ja tytäryhtiöt, joiden kotipaikka on Iranissa;

                           c)

                           sellaisten pankkien jäsenvaltioiden lainkäyttövaltaan kuulumattomat konttorit ja tytäryhtiöt, joiden kotipaikka on Iranissa;

                           d)

                           rahoituslaitokset, joiden kotipaikka ei ole Iranissa, mutta jotka ovat sellaisten henkilöiden ja yhteisöjen määräysvallassa, joiden kotipaikka on Iranissa;

                     jollei kyseisiin liiketoimiin ole saatu lupaa etukäteen asianomaiselta jäsenvaltiolta 2 ja 3 kohdan mukaisesti.
               2.   Edellä olevaa 1 kohtaa sovellettaessa jäsenvaltio voi antaa luvan liiketoimiin, jotka:

                           a)

                           liittyvät elintarvikkeisiin, terveydenhuoltoon, lääkinnällisiin laitteisiin tai maanviljely- tai humanitaarisiin tarkoituksiin;

                           b)

                           koskevat henkilökohtaisia rahalähetyksiä;

                           c)

                           liittyvät tällä päätöksellä säädettyjen poikkeusten täytäntöönpanoon;

                           d)

                           liittyvät johonkin erityiseen kauppasopimukseen, jota ei ole tällä päätöksellä kielletty;

                           e)

                           liittyvät diplomaatti- tai konsuliedustustoon tai kansainväliseen järjestöön, jolla on kansainvälisen oikeuden mukaisia vapauksia, mikäli tällaiset liiketoimet on tarkoitettu käytettäviksi kyseisen diplomaatti- tai konsuliedustuston tai kansainvälisen järjestön virallisiin tarkoituksiin;

                           f)

                           koskevat Irania, iranilaisia henkilöitä tai yhteisöjä kohtaan esitettyjen vaatimusten täyttämiseen liittyviin maksuihin, tapauskohtaisesti kymmenen päivää ennen luvan antamista tehdyn ilmoituksen edellytyksellä, sekä luonteeltaan vastaaviin liiketoimiin, joilla ei osallistuta tässä asetuksessa kiellettyyn toimintaan.

                     Edellä a–e alakohdan mukaiset siirrot, jotka ovat alle 10 000 euroa, eivät edellytä lupaa tai ilmoittamista.
               3.   Edellä 2 kohdassa tarkoitettujen liiketoimien osalta varainsiirrot Iraniin ja Iranista iranilaisia pankkeja ja rahoituslaitoksia käyttäen suoritetaan seuraavasti:

                           a)

                           elintarvikkeisiin, terveydenhuoltoon, lääkinnällisiin laitteisiin tai maatalous- tai humanitaariseen tarkoitukseen liittyvät alle 100 000 euron suuruiset maksutapahtumat sekä alle 40 000 euron suuruiset henkilökohtaiset rahalähetykset suoritetaan ilman ennakkolupaa; jos siirto on yli 10 000 euroa, siitä on ilmoitettava asianomaisen jäsenvaltion toimivaltaiselle viranomaiselle;

                           b)

                           elintarvikkeisiin, terveydenhuoltoon, lääkinnällisiin laitteisiin tai maatalous- tai humanitaariseen tarkoitukseen liittyvät yli 100 000 euron suuruiset maksutapahtumat sekä yli 40 000 euron suuruiset henkilökohtaiset rahalähetykset edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille;

                           c)

                           kaikki muut yli 10 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Asianomaisen jäsenvaltion on ilmoitettava kaikista myönnetyistä luvista muille jäsenvaltioille.

                     4.   Varainsiirrot Iraniin ja Iranista, jotka eivät kuulu 3 kohdan soveltamisalaan, suoritetaan seuraavasti:

                           a)

                           elintarvikkeisiin, terveydenhuoltoon, lääkinnällisiin laitteisiin tai maatalous- tai humanitaariseen tarkoitukseen liittyvät maksutapahtumat suoritetaan ilman ennakkolupaa; jos siirto on yli 10 000 euroa, siitä on ilmoitettava asianomaisen jäsenvaltion toimivaltaiselle viranomaiselle;

                           b)

                           kaikki muut alle 40 000 euron siirrot suoritetaan ilman ennakkolupaa; jos siirto on yli 10 000 euroa, siitä on ilmoitettava asianomaisen jäsenvaltion toimivaltaiselle viranomaiselle;

                           c)

                           kaikki muut yli 40 000 euron siirrot edellyttävät asianomaisen jäsenvaltion toimivaltaisen viranomaisen ennakkolupaa. Lupa katsotaan myönnetyksi neljän viikon kuluessa, ellei asianomaisen jäsenvaltion toimivaltainen viranomainen ole esittänyt vastustustaan mainitussa määräajassa. Asianomaisen jäsenvaltion on ilmoitettava kaikista evätyistä luvista muille jäsenvaltioille.

                     5.   Jäsenvaltioiden lainkäyttövaltaan kuuluvia sellaisten pankkien konttoreita ja tytäryhtiöitä, joiden kotipaikka on Iranissa, on myös vaadittava ilmoittamaan sen jäsenvaltion toimivaltaiselle viranomaiselle, johon ne ovat sijoittautuneet, kaikista niiden suorittamista tai niiden vastaanottamista varainsiirroista viiden työpäivän kuluessa kyseisen varainsiirron suorittamisesta tai vastaanottamisesta.
               Ilmoituksen saaneiden toimivaltaisten viranomaisten on viipymättä toimitettava nämä ilmoituksia koskevat tiedot, silloin kun se on tarkoituksenmukaista, niiden muiden jäsenvaltioiden toimivaltaisille viranomaisille, joihin maksutapahtumien vastapuolet ovat sijoittautuneet, tietojenvaihtoa koskevien järjestelyjen mukaisesti."

               7)

               Lisätään artiklat seuraavasti:
               "18 a artikla
               Kielletään jäsenvaltioiden kansalaisten harjoittamat tai jäsenvaltioiden lainkäyttövaltaan kuuluvalta alueelta käsin tapahtuvat Iranin öljytankkereille ja rahtialuksille suoritettavat liputtamis- ja luokittelupalvelut, kaikki rekisteri- ja tunnistenumerot mukaan lukien, 15 päivästä tammikuuta 2013 alkaen.
               18 b artikla
               1.   Kielletään öljyn ja petrokemian tuotteiden kuljetukseen tai varastointiin suunniteltujen alusten toimittaminen iranilaisille henkilöille, yhteisöille tai elimille.
               2.   Kielletään öljyn ja petrokemian tuotteiden kuljetukseen tai varastointiin suunniteltujen alusten toimittaminen muille henkilöille, yhteisöille tai elimille iranilaisen öljyn ja petrokemian tuotteiden kuljetusta tai varastointia varten.
               3.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 2 kohdassa säädettyjen kieltojen kiertäminen."

               8)

               Muutetaan 20 artikla seuraavasti:

                           a)

                           korvataan 1 kohdan b ja c alakohta seuraavasti:

                                       "b)

                                       henkilöt ja yhteisöt, jotka eivät sisälly liitteeseen I ja jotka osallistuvat Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, tai joilla on välitön yhteys tällaiseen toimintaan tai jotka antavat tukea tällaiselle toiminnalle, myös osallistumalla kiellettyjen tuotteiden, tavaroiden, laitteiden, aineiden ja teknologian hankintaan, tai niiden puolesta tai johdolla toimivat henkilöt tai yhteisöt tai niiden omistuksessa tai määräysvallassa, myös laittomin keinoin, olevat yhteisöt, tai henkilöt ja yhteisöt, jotka ovat avustaneet nimettyjä henkilöitä tai yhteisöjä päätöslauselmien 1737 (2006), 1747 (2007), 1803 (2008) ja 1929 (2010) määräysten tai tämän päätöksen säännösten kiertämisessä tai rikkomisessa, sekä muut IRGC:n ja IRISL:n vanhemmat jäsenet ja yhteisöt sekä niiden omistuksessa tai määräysvallassa olevat taikka niiden puolesta toimivat tai niille vakuutuksia tai muita olennaisia palveluita tarjoavat yhteisöt, joiden luettelo on liitteessä II;

                                       c)

                                       muut henkilöt ja yhteisöt, jotka eivät ole liitteessä 1 olevassa luettelossa, jotka antavat tukea Iranin hallitukselle, ja näiden omistamat tai määräysvallassa olevat yhteisöt, taikka henkilöt tai yhteisöt, joilla on yhteys näihin, siten kuin nämä on lueteltu liitteessä II";

                           b)

                           korvataan 7 kohta seuraavasti:
                           "7.   Mitä 1 kohdassa säädetään, ei sovelleta:

                                       a)

                                       Iranin keskuspankin suorittamaan tai sen välityksellä suoritettuun jäädytettyjen varojen tai taloudellisten resurssien siirtoon, jos tällaisella siirrolla on tarkoitus lisätä jäsenvaltioiden lainkäyttövaltaan kuuluvien rahoituslaitosten maksuvalmiutta kaupan rahoittamista varten;

                                       b)

                                       Iranin keskuspankin suorittamaan tai sen välityksellä suoritettuun iranilaisten julkisten tai yksityisten yhteisöjen ennen tämän päätöksen hyväksymistä tekemien sopimusten mukaisten saatavien maksamiseen,

                                 edellyttäen, että asianomainen jäsenvaltio on sallinut siirron tai maksamisen.";

                           c)

                           kumotaan 8, 9 ja 10 kohdat;

                           d)

                           korvataan 11 kohta seuraavasti:
                           "11.   Edellä oleva 7 kohta ei rajoita tämän artiklan 3, 4, 4 a, 5 ja 6 kohdan ja 10 artiklan 3 ja 4 kohdan soveltamista.";

                           e)

                           lisätään kohdat seuraavasti:
                           "13.   Edellä olevia 1 ja 2 kohtaa ei sovelleta toimiin ja liiketoimiin, jotka on toteutettu suhteessa liitteessä II lueteltuihin yhteisöihin joilla on oikeuksia, jotka perustuvat jonkin muun täysivaltaisen hallituksen kuin Iranin alun perin ennen 27 päivää lokakuuta 2010 tekemään kaasun tuotannonjakosopimukseen, edellyttäen että nämä toimet ja liiketoimet liittyvät näiden yhteisöjen osallistumiseen kyseiseen sopimukseen.
                           14.   Edellä olevia 1 ja 2 kohtaa ei sovelleta 31 päivään joulukuuta 2014 saakka toimiin ja liiketoimiin, jotka on toteutettu suhteessa liitteessä II lueteltuihin yhteisöihin siltä osin kuin on tarpeen 3 c artiklan 2 kohdassa tarkoitettujen velvoitteiden täytäntöönpanemiseksi, edellyttäen että näihin toimiin ja liiketoimiin on saatu etukäteen tapauskohtaisen harkinnan perusteella lupa asianomaiselta jäsenvaltiolta. Asianomainen jäsenvaltio ilmoittaa toisille jäsenvaltioille ja komissiolle aikeestaan myöntää mainittu lupa."

         2 artikla
   Muutetaan päätöksen 2010/413/YUTP liite II tämän päätöksen liitteen mukaisesti.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 15 päivänä lokakuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 61, 28.2.2007, s. 49.

      (2)  EUVL L 106, 24.4.2007, s. 67.

      (3)  EUVL L 213, 8.8.2008, s. 58.

      (4)  EUVL L 195, 27.7.2010, s. 39.

      (5)  EUVL L 77, 16.3.2012, s. 18.

      (6)  EUVL L 134, 29.5.2009, s.1.

      LIITE

                  I

                  Korvataan päätöksen 2010/413/YUTP liitteen II otsikko I seuraavasti:
                  "Ydin- tai ballistisiin aseisiin liittyvään toimintaan osalliset henkilöt ja yhteisöt sekä Iranin hallitukselle tukea antavat henkilöt ja yhteisöt"

                  II

                  Lisätään alla luetellut henkilöt ja yhteisöt päätöksen 2010/413/YUTP liitteessä II olevaan luetteloon.
                  A.   Henkilö

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              1.

                              Majid NAMJOO

                              Syntynyt 5.1.1963 Teheranissa, Iranissa

                              Energiaministeri. Iranin ydinvoimapolitiikasta vastaavan ylimmän turvallisuusneuvoston jäsen.

                              16.10.2012

                        B.   Yhteisöt

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              1.

                              Energia-ministeriö

                                          Palestine Avenue North, Zarathustra Avenue 81:n vieressä,

                                          puh. 9-8901081.

                              Vastuussa politiikasta energia-alalla, joka on huomattava tulonlähde Iranin hallitukselle.

                              16.10.2012

                              2.

                              Öljyministeriö

                                          Taleghani Avenue, Hafezin sillan vieressä, puh.

                                          6214-6153751

                              Vastuussa politiikasta öljyalalla, joka on huomattava tulonlähde Iranin hallitukselle.

                              16.10.2012

                              3.

                              National Iranian Oil Company
                              (NIOC)

                                          NIOCin päätoimipaikka, National Iranian Oil Company Hafez Crossing,

                                          Taleghani Avenue Tehran - Iran/First Central Building,

                                          Taleghan St., Tehran, Iran,

                                          Postal Code: 1593657919

                                          P.O. Box 1863 ja 2501

                              Valtion omistama ja sen johdolla toimiva yhteisö, joka tukee taloudellisesti Iranin hallitusta. Öljyministeri on NIOCin hallintoneuvoston puheenjohtaja ja apulaisöljyministeri on NIOCin toimitusjohtaja.

                              16.10.2012

                              4.

                              National Iranian Oil Company
                              (NIOC) PTE LTD

                                          7 Temasek Boulevard #07-02,

                                          Suntec Tower One 038987,

                                          Singapore;

                                    Registration ID 199004388C
                              Singapore

                              Iranin kansallisen öljy-yhtiön (NIOC) sivuliike.

                              16.10.2012

                              5.

                              National Iranian Oil Company
                              (NIOC)
                              International Affairs Limited

                                          NIOC House,

                                          4 Victoria Street,

                                          London

                                          SW1H 0NE,

                                          United Kingdom; UK

                                    Company Number 02772297
                              (United Kingdom)

                              Iranin kansallisen öljy-yhtiön (NIOC) sivuliike.

                              16.10.2012

                              6.

                              Iran Fuel Conservation Organisation
                              (IFCO)

                                          No. 23 East Daneshvar St.

                                          North Shiraz St.

                                          Molasadra St.

                                          Vanak Sq.

                                          Tehran

                                          Iran

                                          Puh. (+98) 2188604760-6

                              Iranin kansallisen öljy-yhtiön (NIOC) sivuliike (100 %).

                              16.10.2012

                              7.

                              Karoon Oil & Gas Production Company

                                          Karoon Industrial Zone

                                          Ahwaz

                                          Khouzestan

                                          Iran

                                          Puh. (+98) 6114446464

                              Iranin kansallisen öljy-yhtiön (NIOC) sivuliike (100 %).

                              16.10.2012

                              8.

                              Petroleum Engineering & Development Company
                              (PEDEC)

                                          No. 61 Shahid Kalantari St.

                                          Sepahbod Qarani Ave.

                                          Tehran

                                          Iran

                                          Puh. (+98) 2188898650-60

                              Iranin kansallisen öljy-yhtiön (NIOC) sivuliike (100 %).

                              16.10.2012

                              9.

                              North Drilling Company
                              (NDC)

                                          No. 8 35th St.

                                          Alvand St.

                                          Argentine Sq.

                                          Tehran

                                          Iran

                                          Puh. (+98) 2188785083-8

                              Iranin kansallisen öljy-yhtiön (NIOC) sivuliike (100 %).

                              16.10.2012

                              10.

                              Khazar Expl & Prod Co
                              (KEPCO)

                                          No. 19 11th St.

                                          Khaled Eslamboli St.

                                          Tehran

                                          Iran

                                          Puh. (+98) 2188722430

                              Iranin kansallisen öljy-yhtiön (NIOC) sivuliike (100 %).

                              16.10.2012

                              11.

                              National Iranian Drilling Company
                              (NIDC)

                                          Airport Sq.

                                          Pasdaran Blvd.

                                          Ahwaz

                                          Khouzestan

                                          Iran

                                          Puh. (+98) 6114440151

                              Iranin kansallisen öljy-yhtiön (NIOC) sivuliike (100 %).

                              16.10.2012

                              12.

                              South Zagros Oil & Gas Production Company

                                          Parvaneh St.

                                          Karimkhan Zand Blvd.

                                          Shiraz

                                          Iran

                                          Puh. (+98) 7112138204

                              Iranin kansallisen öljy-yhtiön (NIOC) sivuliike (100 %).

                              16.10.2012

                              13.

                              Maroun Oil & Gas Company

                                          Ahwaz-Mahshahr Rd.

                                          (Km 12)

                                          Ahwaz

                                          Iran

                                          Puh. (+98) 6114434073

                              Iranin kansallisen öljy-yhtiön (NIOC) sivuliike (100 %).

                              16.10.2012

                              14.

                              Masjed-soleyman Oil & Gas Company
                              (MOGC)

                                          Masjed Soleyman

                                          Khouzestan

                                          Iran

                                          Puh. (+98) 68152228001

                              Iranin kansallisen öljy-yhtiön (NIOC) sivuliike (100 %).

                              16.10.2012

                              15.

                              Gachsaran Oil & Gas Company

                                          Gachsaran

                                          Kohkiluye-va-Boyer

                                          Ahmad

                                          Iran

                                          Puh. (+98) 7422222581

                              Iranin kansallisen öljy-yhtiön (NIOC) sivuliike (100 %).

                              16.10.2012

                              16.

                              Aghajari Oil & Gas Production Company
                              (AOGPC)

                                          Naft Blvd.

                                          Omidieh

                                          Khouzestan

                                          Iran

                                          Puh. (+98) 611914701

                              Iranin kansallisen öljy-yhtiön (NIOC) sivuliike (100 %).

                              16.10.2012

                              17.

                              Arvandan Oil & Gas Company
                              (AOGC)

                                          Khamenei Ave.

                                          Khoramshar

                                          Iran

                                          Puh. (+98) 6324214021

                              Iranin kansallisen öljy-yhtiön (NIOC) sivuliike (100 %).

                              16.10.2012

                              18.

                              West Oil & Gas Production Company

                                          No. 42 Zan Blvd.

                                          Naft Sq.

                                          Kermanshah

                                          Iran

                                          Puh. (+98) 8318370072

                              Iranin kansallisen öljy-yhtiön (NIOC) sivuliike (100 %).

                              16.10.2012

                              19.

                              East Oil & Gas Production Company
                              (EOGPC)

                                          No. 18 Payam 6 St.

                                          Payam Ave.

                                          Sheshsad Dastgah

                                          Mashhad

                                          Iran

                                          Puh. (+98) 5117633011

                              Iranin kansallisen öljy-yhtiön (NIOC) sivuliike (100 %).

                              16.10.2012

                              20.

                              Iranian Oil Terminals Company
                              (IOTC)

                                          No. 17 Beyhaghi St.

                                          Argentine Sq.

                                          Tehran

                                          Iran

                                          Puh. (+98) 2188732221

                              Iranin kansallisen öljy-yhtiön (NIOC) sivuliike (100 %).

                              16.10.2012

                              21.

                              Pars Special Economic Energy Zone
                              (PSEEZ)

                                          Pars Special Economic Energy Zone Org.

                                          Assaluyeh

                                          Boushehr

                                          Iran

                                          Puh. (+98) 7727376330

                              Iranin kansallisen öljy-yhtiön (NIOC) sivuliike (100 %).

                              16.10.2012

                              22.

                              Iran Liquefied Natural Gas Co.

                                          No.20, Alvand St, Argentina Sq,

                                          Tehran, 1514938111

                                          IRAN

                                          Puh. +9821 888 77 0 11

                                          Fax +9821 888 77 0 25

                                          info@iranlng.ir

                              Iranin kansallisen öljy-yhtiön (NIOC) sivuliike (100 %).

                              16.10.2012

                              23.

                              Naftiran Intertrade Company
                              (alias Naftiran Trade Company)
                              (NICO)

                                          Puh. (+41) 213106565

                                          OG 1

                                          International House

                                          The Parade

                                          St. Helier JE3QQ

                                          Jersey, UK

                              Iranin kansallisen öljy-yhtiön (NIOC) sivuliike (100 %).

                              16.10.2012

                              24.

                              Naftiran Intertrade Company Srl

                                          Sàrl Ave.

                                          De la Tour-Haldimand 6

                                          1009 Pully

                                          Schweiz

                              Naftiran Intertrade Company Ltd.:n sivuliike (100 %).

                              16.10.2012

                              25.

                              Petroiran Development Company (PEDCO) Ltd
                              (alias PetroIran; alias "PEDCO")

                                          National Iranian Oil Company - PEDCO,

                                          P.O. Box 2965,

                                          Al Bathaa Tower,

                                          9th Floor, Apt. 905, Al Buhaira Corniche, Sharjah,

                                          United Arab Emirates;

                                          P.O. Box 15875-6731,

                                          Tehran,

                                          Iran; 41,

                                          1st Floor, International House,

                                          The Parade,

                                          St. Helier JE2 3QQ,

                                          Jersey;

                                          No. 22, 7th Lane,

                                          Khalid Eslamboli Street,

                                          Shahid Beheshti Avenue,

                                          Tehran,

                                          Iran;

                                          No. 102, Shahid Amir Soheil Tabrizian Alleyn lähellä,

                                          Shahid Dastgerdi (Ex Zafar) Street,

                                          Shariati Street,

                                          Tehran 19199/45111,

                                          Iran;

                                          Kish Harbour,

                                          Bazargan Ferdos Warehouses,

                                          Kish Island,

                                          Iran;

                                    Registration ID 67493 (Jersey)

                              Naftiran Intertrade Company Ltd.:n sivuliike.

                              16.10.2012

                              26.

                              Petropars Ltd.
                              (alias Petropasr Limited; alias "PPL")

                                          Calle La Guairita, Centro Profesional Eurobuilding,

                                          Piso 8,

                                          Oficina 8E,

                                          Chuao,

                                          Caracas 1060,

                                          Venezuela;

                                          No. 35, Farhang Blvd.,

                                          Saadat Abad,

                                          Tehran,

                                          Iran;

                                          P.O. Box 3136,

                                          Road Town,

                                          Tortola,

                                          Virgin Islands,

                                          British;

                                    kaikki toimipisteet eri puolilla maailmaa.

                              Naftiran Intertrade Company Ltd.:n sivuliike.

                              16.10.2012

                              27.

                              Petropars International FZE
                              (alias PPI FZE)

                                          P.O. Box 72146,

                                          Dubai,

                                          United Arab Emirates;

                                    kaikki toimipisteet eri puolilla maailmaa.

                              Petropars Ltd:n sivuliike.

                              16.10.2012

                              28.

                              Petropars UK Limited

                                          47 Queen Anne Street,

                                          London W1G 9JG,

                                          United Kingdom; UK

                                    Company Number 03503060
                              (United Kingdom);
                              kaikki toimipisteet eri puolilla maailmaa.

                              Petropars Ltd.:n sivuliike.

                              16.10.2012

                              29.

                              National Iranian Gas Company
                              (NIGC)

                                          (1)

                                          National Iranian Gas Company Building,

                                                      South Aban Street,

                                                      Karimkhan Boulevard,

                                                      Tehran,

                                                      Iran

                                          (2)

                                          P.O. Box 15875,
                                          Tehran,
                                          Iran

                                          (3)

                                          NIGC Main Bldg.

                                                      South Aban St.

                                                      Karimkhan Ave.,

                                                      Tehran 1598753113,

                                                      Iran

                              Valtion omistama ja sen johdolla toimiva yhteisö, joka tukee taloudellisesti Iranin hallitusta. Öljyministeri on NIGC:n hallintoneuvoston puheenjohtaja ja apulaisöljyministeri on NIGC:n toimitusjohtaja ja hallintoneuvoston varapuheenjohtaja.

                              16.10.2012

                              30.

                              National Iranian Oil Refining and Distribution Company
                              (NIORDC)

                                          4 Varsho Street,

                                          Tehran 1598666611,

                                          P.O .Box 15815/3499

                                          Tehran

                              Valtion omistama ja sen johdolla toimiva yhteisö, joka tukee taloudellisesti Iranin hallitusta. Öljyministeri on NIORDC:n hallintoneuvoston puheenjohtaja.

                              16.10.2012

                              31.

                              National Iranian Tanker Company
                              (NITC)

                                          35 East Shahid Atefi Street,

                                          Africa Ave.,

                                          19177 Tehran,

                                          P.O.Box: 19395-4833,

                                          Puh. +98 21 23801,

                                          Sähköposti: info@nitc-tankers.com;

                                    kaikki toimipisteet eri puolilla maailmaa.

                              Iranin valtion tosiasiallisessa määräysvallassa. Tukee taloudellisesti Iranin hallitusta hallitukseen yhteydessä olevien osakkaidensa kautta.

                              16.10.2012

                              32.

                              Trade Capital Bank

                                          220035 Belarus

                                          Timiriazeva str. 65A

                                          Puh.: +375 (17) 3121012

                                          Fax +375 (17) 3121008

                                          Sähköposti: info@tcbank.by

                              Tejarat Bankin sivuliike (99 %).

                              16.10.2012

                              33.

                              Bank of Industry and Mine

                                          No. 2817 Firouzeh Tower (puistotieliittymän yläpuolella)

                                          Valiaar St.

                                          Tehran

                                          Puh. 021-22029859

                                          Fax: 021-22260272-5

                              Valtion omistama yhtiö, joka tukee taloudellisesti Iranin hallitusta.

                              16.10.2012

                              34.

                              Cooperative Development Bank
                              (alias Tose’e Ta’avon Bank)

                                          Bozorgmehr St.

                                          Vali-e Asr Ave

                                          Tehran

                                          Puh. +(9821) 66419974 / 66418184

                                          Fax (+9821) 66419974

                                          Sähköposti: info@sandoghtavon.gov.ir

                              Valtion omistama yhtiö, joka tukee taloudellisesti Iranin hallitusta.

                              16.10.2012

                  III

                  Korvataan asetuksen (EU) N:o 267/2012 liitteessä IX olevaa jäljempänä mainittua yhteisöä koskevat tiedot seuraavasti:
                  B.   Yhteisöt

                              Nimi

                              Tunnistetiedot

                              Perustelu

                              Luetteloon merkitsemisen päivämäärä

                              Central Bank of Iran
                              (alias Central Bank of the Islamic Republic of Iran)

                                          Postiosoite: Mirdamad Blvd., NO.144,

                                          Tehran,

                                          Islamic Republic of Iran

                                          P.O. Box: 15875 / 7177

                                    Switchboard: +98 21 299 51
                              Cable Address: MARKAZBANK
                              Telex: 216 219-22 MZBK IR SWIFT
                              Address: BMJIIRTH
                              Verkkosivusto: http://www.cbi.ir
                              E-mail: G.SecDept@cbi.ir

                              Osallistunut pakotteiden kiertämiseen. Antaa rahoitustukea Iranin hallitukselle.

                              23.1.2012

                  IV

                  Poistetaan jäljempänä mainitut henkilöt ja yhteisöt päätöksen 2010/413/YUTP liitteessä II olevasta luettelosta:

                              1.

                              Mohammad MOKHBER

                              2.

                              Hassan BAHADORI

                              3.

                              Peyman Noori BROJERDI

                              4.

                              Mohammad JAHROMI

                              5.

                              Mahmoud Reza KHAVARI

                              6.

                              M H MOHEBIAN

                              7.

                              Bahman VALIKI

                              8.

                              Pouya Control

                              9.

                              Boustead Shipping Agencies Sdn Bhd

                              10.

                              OTS Steinweg Agency


title: 2010/181/: Neuvoston päätös, annettu 16 päivänä helmikuuta 2010 , talouspolitiikan laajojen suuntaviivojen kanssa yhteensopimattoman Kreikan talouspolitiikan saattamiseksi suuntaviivojen mukaiseksi sekä talous- ja rahaliiton asianmukaisen toiminnan vaarantumisen riskin poistamiseksi suosituksen 2010/190/EU julkistamisesta

text:
               30.3.2010

               FI

               Euroopan unionin virallinen lehti

               L 83/12

         NEUVOSTON PÄÄTÖS,
   annettu 16 päivänä helmikuuta 2010,
   talouspolitiikan laajojen suuntaviivojen kanssa yhteensopimattoman Kreikan talouspolitiikan saattamiseksi suuntaviivojen mukaiseksi sekä talous- ja rahaliiton asianmukaisen toiminnan vaarantumisen riskin poistamiseksi suosituksen 2010/190/EU julkistamisesta
   (2010/181/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 121 artiklan 4 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto antoi 16 päivänä helmikuuta 2010 suosituksen 2010/190/EU (1) talouspolitiikan laajojen suuntaviivojen kanssa yhteensopimattoman Kreikan talouspolitiikan saattamiseksi suuntaviivojen mukaiseksi sekä talous- ja rahaliiton asianmukaisen toiminnan vaarantumisen riskin poistamiseksi.

               (2)

               Suosituksen julkistamisen tarkoituksena on edistää jäsenvaltioiden ja unionin talouspolitiikan yhteensovittamista sekä lisätä talouden toimijoita tietämystä asiasta ja helpottaa suositeltujen toimenpiteiden täytäntöönpanoa,

         ON HYVÄKSYNYT TÄMÄN PÄÄTÖKSEN:
   1 artikla
   Suositus 2010/190/EU talouspolitiikan laajojen suuntaviivojen kanssa yhteensopimattoman Kreikan talouspolitiikan saattamiseksi suuntaviivojen mukaiseksi sekä talous- ja rahaliiton asianmukaisen toiminnan vaarantumisen riskin poistamiseksi julkaistaan Euroopan unionin virallisessa lehdessä.
   2 artikla
   Tämä päätös tulee voimaan 16 päivänä helmikuuta 2010.

      Tehty Brysselissä 16 päivänä helmikuuta 2010.

            Neuvoston puolesta

            Puheenjohtaja

         E. SALGADO

      (1)  Katso tämän virallisen lehden sivu 65.


title: Euroopan keskuspankin päätös (EU) 2015/2218, annettu 20 päivänä marraskuuta 2015, menettelystä olla soveltamatta henkilöstön jäseniin olettamaa merkittävästä vaikutuksesta valvottavan luottolaitoksen riskiprofiiliin (EKP/2015/38)

text:
               1.12.2015

               FI

               Euroopan unionin virallinen lehti

               L 314/66

         EUROOPAN KESKUSPANKIN PÄÄTÖS (EU) 2015/2218,
   annettu 20 päivänä marraskuuta 2015,
   menettelystä olla soveltamatta henkilöstön jäseniin olettamaa merkittävästä vaikutuksesta valvottavan luottolaitoksen riskiprofiiliin (EKP/2015/38)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 6 kohdan ja 132 artiklan,
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 4 artiklan 3 kohdan,
   sekä katsoo seuraavaa:

               (1)

               Euroopan keskuspankilla (EKP) on asetuksen (EU) N:o 1024/2013 6 artiklassa säädetyissä puitteissa yksinomainen toimivalta hoitaa tehtäviä, jotka sille on annettu kyseisen asetuksen 4 artiklassa ja jotka koskevat osallistuviin jäsenvaltioihin sijoittautuneita luottolaitoksia tai osallistumattomiin jäsenvaltioihin sijoittautuneiden luottolaitosten osallistuviin jäsenvaltioihin sijoittamia sivuliikkeitä.

               (2)

               Euroopan neuvoston katsottua 19 päivänä lokakuuta 2012, että tiiviimmän talous- ja rahaliiton muodostamiseen tähtäävän prosessin olisi perustuttava unionin institutionaalisiin ja oikeudellisiin puitteisiin, pankkiunionin tavoitteiden toteuttamiseksi olisi laadittava yhdenmukaistettu lainsäädäntö yhteisen valvontamekanismin yhteyteen.

               (3)

               Euroopan keskuspankin asetuksessa (EU) N:o 468/2014 (EKP/2014/17) (2) vahvistetaan kehys yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa. Erityisesti sen III osan 2 osastossa vahvistetaan yleiset säännökset asianmukaisesta menettelystä EKP:n valvontapäätösten tekemiseksi.

               (4)

               Euroopan parlamentin ja neuvoston direktiivillä 2013/36/EU (3) vahvistettu vakavaraisuusvalvontaa koskeva kehys edellyttää, että laitokset yksilöivät kaikki henkilöstön jäsenet, joiden ammatillisella toiminnalla on merkittävä vaikutus laitoksen riskiprofiiliin. Tässä tarkoituksessa käytetyillä perusteilla on varmistettava, että henkilöstön, jonka ammatillisella toiminnalla on merkittävä vaikutus laitoksen riskiprofiiliin, yksilöinti kuvastaa laitoksen eri toimintojen riskitasoa.

               (5)

               Komission delegoidun asetuksen (EU) N:o 604/2014 (4) puitteissa EKP on vastuussa sen varmistamisesta, että sen suorassa valvonnassa olevat yhteisöt soveltavat henkilöstön, jolla on merkittävä vaikutus laitoksen riskiprofiiliin, yksilöintiä koskevia sääntöjä johdonmukaisesti siten, että varmistetaan tällaisen mahdollisen yksilöinnin perusteltavuus. Tässä päätöksessä vahvistetaan näin ollen menettely, joka koskee delegoidun asetuksen (EU) N:o 604/2014 4 artiklassa säädettyjen määrällisten perusteiden soveltamista,

         ON HYVÄKSYNYT TÄMÄN PÄÄTÖKSEN:
   1 artikla
   Soveltamisala
   Tässä päätöksessä vahvistetaan menettelylliset vaatimukset, jotka koskevat sekä ilmoitusta että ennakkolupahakemusta, jotka valvottavien luottolaitosten on toimitettava EKP:lle, jotta ne voivat olla soveltamatta henkilöstön jäseniin tai henkilöstön jäsenten ryhmiin delegoidun asetuksen (EU) N:o 604/2014 4 artiklassa säädettyihin määrällisiin perusteisiin perustuvaa olettamaa siitä, että nämä muodostavat yksilöidyn henkilöstön.
   2 artikla
   Määritelmät
   Tässä päätöksessä tarkoitetaan

               1)

               ’valvottavalla luottolaitoksella’ asetuksen (EU) N:o 468/2014 (EKP/2014/17) 2 artiklan 16 kohdassa määriteltyä merkittävää valvottavaa yhteisöä tai asetuksen (EU) N:o 468/2014 (EKP/2014/17) 2 artiklan 22 kohdassa määriteltyä merkittävää valvottavaa ryhmittymää;

               2)

               ’EKP:n valvontapäätöksellä’ samaa kuin asetuksen (EU) N:o 468/2014 (EKP/2014/17) 2 artiklan 26 kohdassa;

               3)

               ’yksilöidyllä henkilöstöllä’ valvottavan luottolaitoksen henkilöstön kaikkia jäseniä, joiden ammatillisella toiminnalla on delegoidussa asetuksessa (EU) N:o 604/2014 tarkoitettu merkittävä vaikutus luottolaitoksen riskiprofiiliin yksittäisen laitoksen tasolla, alakonsolidointiryhmän tasolla tai konsolidoidusti Euroopan parlamentin ja neuvoston asetuksen (EU) N:o 575/2013 (5) 4 artiklan 1 kohdan 48 ja 49 alakohdassa määritellyllä tavalla.

         3 artikla
   EKP:lle toimitettavat yleiset tiedot
   1.   Delegoidun asetuksen (EU) N:o 604/2014 4 artiklan 4 kohdan mukaisessa ilmoituksessa ja sen 4 artiklan 5 kohdan mukaisessa ennakkolupahakemuksessa on oltava seuraavat tiedot edeltävän tilikauden lopulta ja kuluvalta tilikaudelta:

               a)

               viitepäivämäärä;

               b)

               valvottavan luottolaitoksen yhteisötunnus (LEI);

               c)

               työntekijöiden määrä laskettuna kokopäivätyön perusteella;

               d)

               yksilöidyn henkilöstön määrä;

               e)

               asetuksen (EU) N:o 604/2014 3 artiklan mukaisiin laadullisiin perusteisiin perustuva yksilöidyn henkilöstön määrä;

               f)

               yksinomaan asetuksen (EU) N:o 604/2014 4 artiklassa vahvistettuihin määrällisiin perusteisiin perustuva yksilöidyn henkilöstön määrä ja maininta siitä, mihin delegoidun asetuksen (EU) N:o 604/2014 4 artiklan 1 kohdan a, b tai c alakohdassa määritettyyn ryhmään kukin yksilöity henkilöstön jäsen kuuluu;

               g)

               yksinomaan valvottavan luottolaitoksen vahvistamiin lisäperusteisiin perustuva yksilöidyn henkilöstön määrä.

         2.   Delegoidun asetuksen (EU) N:o 604/2014 4 artiklan 4 kohdan mukaisessa ilmoituksessa ja sen 4 artiklan 5 kohdan mukaisessa ennakkolupahakemuksessa on oltava seuraavat tiedot kustakin henkilöstön jäsenestä, jonka osalta soveltamatta jättämistä pyydetään:

               a)

               henkilöstön jäsenen nimi, yksikkö, liiketoimintayksikkö, osasto, tehtävänimike ja raportointilinja sekä henkilöstön jäsenen alaisuuteen kuuluvien työntekijöiden määrä laskettuna kokopäivätyön perusteella;

               b)

               onko henkilöstön jäsenellä riskinotto- tai riskienhallintatehtäviä ja jos on, mikä on niiden riskipositioiden kynnysarvo miljoonina euroina ilmaistuna, jotka kuuluvat tämän tehtävän toimivaltuuksiin;

               c)

               onko henkilöstön jäsen jonkin komitean jäsen ja jos on, kyseisen komitean nimi, sen raportointitaso ja sen valtuudet tehdä riskipäätöksiä prosenttiosuutena ydinpääoman (CET1) osuudesta ilmaistuna;

               d)

               henkilöstön jäsenelle edeltävän tilikauden aikana maksetun palkkion kokonaismäärä euroina ja muuttuvan palkkion suhde kiinteään palkkioon;

               e)

               henkilöstön jäsenen muuttuvaa palkkiota koskevat keskeiset suoritusindikaattorit;

               f)

               määrälliset perusteet, joiden perusteella henkilöstön jäsenen katsottiin kuuluvan yksilöityyn henkilöstöön (delegoidun asetuksen (EU) N:o 604/2014 4 artiklan 1 kohdan a, b tai c alakohta);

               g)

               perusteet, joiden perusteella olettaman soveltamatta jättämistä henkilöstön jäseneen pyydetään (delegoidun asetuksen (EU) N:o 604/2014 4 artiklan 2 kohdan a tai b alakohta).

         3.   Delegoidun asetuksen (EU) N:o 604/2014 4 artiklan 4 kohdan mukaiseen ilmoitukseen ja sen 4 artiklan 5 kohdan mukaiseen ennakkolupahakemukseen on sisällytettävä vuotuinen sisäistä tai ulkoista tilintarkastusta koskeva arviointikertomus, joka koskee yksilöidyn henkilöstön yksilöintiprosessia tuloksineen, pyydetyt olettaman soveltamatta jättämiset mukaan lukien.
   4 artikla
   Edellytetty asiakirja-aineisto sen osoittamiseksi, ettei liiketoimintayksikkö ole olennainen
   1.   Kun valvottavat luottolaitokset tekevät delegoidun asetuksen (EU) N:o 604/2014 4 artiklan 4 kohdassa tarkoitetun ilmoituksen tai pyytävät sen 4 artiklan 5 kohdan mukaista ennakkolupaa, niiden on toimitettava EKP:lle seuraavat asiakirjat osoittaakseen, että henkilöstön jäsen tai henkilöstöryhmä, johon henkilöstön jäsen kuuluu, harjoittaa ammatillista toimintaa ainoastaan liiketoimintayksikössä, joka ei ole delegoidun asetuksen (EU) N:o 604/2014 4 artiklan 2 kohdan a alakohdassa tarkoitettu olennainen liiketoimintayksikkö:

               a)

               yksityiskohtainen ja kattava kuvaus asianomaisen henkilöstön jäsenen tai henkilöstöryhmän, johon henkilöstön jäsen kuuluu, tehtävistä ja vastuista;

               b)

               asianomaisen liiketoimintayksikön organisaatiokaavio, josta ilmenevät hierarkiarakenne ja raportointilinjat, asianomainen henkilöstön jäsen tai henkilöstöryhmä, johon henkilöstön jäsen kuuluu, mukaan lukien;

               c)

               yksityiskohtainen kuvaus sisäisen pääoman jakautumisesta asianomaiseen liiketoimintayksikköön direktiivin 2013/36/EU 73 artiklan mukaisesti kuluvan ja kahden edeltävän tilikauden osalta;

               d)

               yleiskuva sisäisen pääoman jakautumisesta kaikkiin liiketoimintayksikköihin direktiivin 2013/36/EU 73 artiklan mukaisesti kuluvan ja kahden edeltävän tilikauden osalta;

               e)

               lausunto, josta ilmenee, miksi valvottava luottolaitos myönsi henkilöstön jäsenelle tai henkilöstöryhmälle, johon henkilöstön jäsen kuuluu, delegoidun asetuksen (EU) N:o 604/2014 4 artiklan 1 kohdassa säädetyt perusteet täyttävän palkkion, vaikka henkilöstön jäsen harjoittaa ammatillista toimintaa liiketoimintayksikössä, joka ei ole olennainen;

               f)

               perusteltu lausunto, josta ilmenee, miksi henkilöstön jäsen tai henkilöstöryhmä, johon henkilöstön jäsen kuuluu, ei täytä delegoidun asetuksen (EU) N:o 604/2014 3 artiklassa mainittuja laadullisia perusteita.

         2.   Jos liiketoimintayksikköjen määritelmä valvottavassa luottolaitoksessa on muuttunut kuluvan ja kahden edeltävän tilikauden aikana, valvottava luottolaitos esittää tätä muutosta koskevat syyt.
   3.   EKP voi vaatia valvottavaa luottolaitosta esittämään lisätietoja hakemuksen perustelemiseksi.
   5 artikla
   Asiakirja-aineisto sen osoittamiseksi, ettei henkilöstön jäsenen ammatillisella toiminnalla ole merkittävää vaikutusta olennaisen liiketoimintayksikön riskiprofiiliin
   1.   Kun valvottavat luottolaitokset tekevät delegoidun asetuksen (EU) N:o 604/2014 4 artiklan 4 kohdassa tarkoitetun ilmoituksen tai pyytävät sen 4 artiklan 5 kohdan mukaista ennakkolupaa, niiden on toimitettava seuraavat asiakirjat EKP:lle osoittaakseen, että henkilöstön jäsenen tai henkilöstöryhmän ammatillisella toiminnalla ei ole delegoidun asetuksen (EU) N:o 604/2014 4 artiklan 2 kohdan b alakohdassa tarkoitettua merkittävää vaikutusta olennaisen liiketoimintayksikön riskiprofiiliin:

               a)

               yksityiskohtainen ja kattava kuvaus asianomaisen henkilöstön jäsenen tai henkilöstöryhmän, johon henkilöstön jäsen kuuluu, tehtävistä ja vastuista;

               b)

               asianomaisen liiketoimintayksikön organisaatiokaavio, josta ilmenevät hierarkiarakenne ja raportointilinjat, asianomainen henkilöstön jäsen tai henkilöstöryhmä, johon henkilöstön jäsen kuuluu, mukaan lukien;

               c)

               delegoidun asetuksen (EU) N:o 604/2014 4 artiklan 3 kohdassa säädettyjä objektiivisia perusteita, joita on käytetty sen arvioimiseksi, että asianomaisen henkilöstön jäsenen tai henkilöstöryhmän, johon henkilöstön jäsen kuuluu, ammatillisella toiminnalla ei ole merkittävää vaikutusta olennaisen liiketoimintayksikön riskiprofiiliin, koskeva yksityiskohtainen kuvaus, jossa täsmennetään, miten kyseisiä perusteita on sovellettu ja miten kaikki sisäisessä riskienarvioinnissa käytetyt merkitykselliset riski- ja suoritusindikaattorit on otettu huomioon;

               d)

               lausunto, josta ilmenee, miksi valvottava luottolaitos myönsi henkilöstön jäsenelle tai henkilöstöryhmälle, johon henkilöstön jäsen kuuluu, delegoidun asetuksen (EU) N:o 604/2014 4 artiklan 1 kohdassa säädetyt perusteet täyttävän palkkion, vaikka henkilöstön jäsenellä ei ole merkittävää vaikutusta olennaisen liiketoimintayksikön riskiprofiiliin;

               e)

               perusteltu lausunto, josta ilmenee, miksi asianomainen henkilöstön jäsen tai henkilöstöryhmä, johon henkilöstön jäsen kuuluu, ei täytä delegoidun asetuksen (EU) N:o 604/2014 3 artiklassa mainittuja laadullisia perusteita.

         2.   EKP voi vaatia valvottavaa luottolaitosta esittämään lisätietoja hakemuksen perustelemiseksi.
   6 artikla
   Täydentävä asiakirja-aineisto sellaisten hakemusten perustelemiseksi, jotka koskevat henkilöstön jäseniä, joille on myönnetty vähintään 1 000 000 euron suuruinen kokonaispalkkio
   1.   Kun valvottavat luottolaitokset pyytävät delegoidun asetuksen (EU) N:o 604/2014 4 artiklan 5 kohdan mukaisesti ennakkolupaa sellaista henkilöstön jäsentä varten, jonka saaman kokonaispalkkion suuruus edeltävällä tilikaudella oli vähintään 1 000 000 euroa, niiden on toimitettava seuraavat asiakirjat EKP:lle osoittaakseen, että kyseessä on delegoidun asetuksen (EU) N:o 604/2014 4 artiklan 5 kohdassa mainittu poikkeustapaus:

               a)

               yksityiskohtainen kuvaus asianomaisen henkilöstön jäsenen ammatilliseen toimintaan liittyvästä poikkeustapauksesta ja sen vaikutuksesta valvottavan luottolaitoksen riskiprofiiliin. Kovaa kilpailutilannetta ei pidetä poikkeustapauksena;

               b)

               asianomaisen henkilöstön jäsenen palkkioon liittyvän mahdollisen poikkeustapauksen yksityiskohtainen kuvaus, josta ilmenee, miksi valvottava luottolaitos myönsi henkilöstön jäsenelle vähintään 1 000 000 euron suuruisen palkkion, vaikka henkilöstön jäsenellä ei annettujen tietojen mukaan ole merkittävää vaikutusta valvottavan luottolaitoksen riskiprofiiliin.

         2.   EKP voi vaatia valvottavaa luottolaitosta esittämään lisätietoja hakemuksen perustelemiseksi.
   7 artikla
   Ilmoitusten jättämisajanjakso
   1.   Delegoidun asetuksen (EU) N:o 604/2014 4 artiklan 4 kohdan mukaiset ilmoitukset on jätettävä viipymättä mutta viimeistään kuuden kuukauden kuluessa edeltävän tilikauden päättymisestä. Valvottavan luottolaitoksen tekemä määrittely, jota on käytetty ilmoituksen perustana, rajoittuu henkilöstön jäsenen suoritukseen tilikautena, joka seuraa tilikautta, jonka kuluessa ilmoitus tehtiin.
   2.   Uuden ilmoituksen jättäminen ei ole tarpeen niiden henkilöstön jäsenten osalta, joita ilmoitus koski edeltävällä ilmoitusten jättämisajanjaksolla, jos määrittelyssä käytetyt perusteet ovat edelleen sovellettavissa.
   3.   Kun on kyse henkilöstön jäsenestä, jonka osalta ilmoitus tehdään ensimmäistä kertaa, määrittelyä sovelletaan sekä henkilöstön jäsenen suoritukseen tilikaudella, jonka kuluessa ilmoitus tehdään, että henkilöstön jäsenen suoritukseen tätä seuraavalla tilikaudella. Tätä säännöstä sovelletaan yksinomaan ilmoituksiin, jotka on jätetty tämän päätöksen voimaantulon jälkeen.
   8 artikla
   Ennakkolupaa koskevien hakemusten toimittamisajanjakso
   Delegoidun asetuksen (EU) N:o 604/2014 4 artiklan 5 kohdan mukaiset ennakkolupahakemukset on toimitettava viipymättä mutta viimeistään kuuden kuukauden kuluessa edeltävän tilikauden päättymisestä.
   9 artikla
   EKP:n arviointi
   1.   Delegoidun asetuksen (EU) N:o 604/2014 4 artiklan 4 kohdan mukaisesti jätettyjen ilmoitusten ja sen 4 artiklan 5 kohdan mukaisesti toimitettujen ennakkolupahakemusten perusteella EKP arvioi

               a)

               asiakirja-aineiston kattavuutta;

               b)

               sitä, millä perusteella valvottava luottolaitos on päättänyt, että asianomainen henkilöstön jäsen tai henkilöstöryhmä, johon henkilöstön jäsen kuuluu, täyttää jonkin delegoidun asetuksen (EU) N:o 604/2014 4 artiklan 2 kohdassa säädetyn edellytyksen;

               c)

               sitä, ettei henkilöstön jäsenellä tai henkilöstöryhmällä, johon henkilöstön jäsen kuuluu, ole merkittävää vaikutusta olennaisen liiketoimintayksikön riskiprofiiliin kyseessä olevan ammatillisen toiminnan vuoksi, selvittämällä:

                           i)

                           onko valvottava luottolaitos soveltanut objektiivisia perusteita, joissa otetaan huomioon kaikki merkitykselliset riski- ja suoritusindikaattorit, joita se käyttää yksilöidäkseen, hallinnoidakseen ja valvoakseen riskejä direktiivin 2013/36/EU 74 artiklan mukaisesti;

                           ii)

                           onko valvottava luottolaitos vertaillut henkilöstön jäsenen tai henkilöstöryhmän, johon henkilöstön jäsen kuuluu, tehtäviä ja toimivaltuuksia ja niiden vaikutusta valvottavan luottolaitoksen riskiprofiiliin suhteessa delegoidun asetuksen (EU) N:o 604/2014 3 artiklassa vahvistettujen laadullisten perusteiden perusteella yksilöityjen henkilöstön jäsenten ammatillisen toiminnan vaikutuksiin;

               d)

               ennakkolupahakemusten, jotka koskevat henkilöstön jäseniä, joille on myönnetty vähintään 1 000 000 euron suuruinen kokonaispalkkio, osalta sitä, onko kyse poikkeustapauksesta Tällaisissa tapauksissa EKP ilmoittaa Euroopan pankkiviranomaiselle alustavan arvioinnin tuloksista ennen päätöksen tekemistä.

         2.   Jos on kyse delegoidun asetuksen (EU) N:o 604/2014 4 artiklan 5 kohdan mukaisesta ennakkolupahakemuksesta, EKP tekee päätöksen kolmen kuukauden kuluessa täydellisen asiakirja-aineiston vastaanottamisesta.
   3.   Jos on kyse delegoidun asetuksen (EU) N:o 604/2014 4 artiklan 4 kohdan mukaisesta ilmoituksesta ja arviointi osoittaa, että tässä päätöksessä ja delegoidun asetuksen (EU) N:o 604/2014 4 artiklan 2 kohdassa säädetyt vaatimukset eivät täyty, EKP ilmoittaa tästä valvottavalle luottolaitokselle kolmen kuukauden kuluessa täydellisen asiakirja-aineiston vastaanottamisesta. Valvottavan luottolaitoksen ei tule soveltaa delegoidun asetuksen (EU) N:o 604/2014 4 artiklan 2 kohtaa. Jos EKP ei ole tehnyt tämän kohdan ensimmäisen virkkeen mukaista ilmoitusta, valvottavan luottolaitoksen on katsottava vastaavan delegoidun asetuksen (EU) N:o 604/2014 4 artiklan 2 kohtaa ja siinä mainittuja vaatimuksia.
   10 artikla
   Myönnetyn ennakkoluvan kesto
   1.   EKP:n delegoidun asetuksen (EU) N:o 604/2014 4 artiklan 5 kohdan mukaisesti myöntämä ennakkolupa rajoittuu henkilöstön jäsenen suoritukseen tilikautena, joka seuraa kautta, jona luvan sisältävä EKP:n valvontapäätös annettiin tiedoksi valvottavalle luottolaitokselle.
   2.   Jos on kyse ensimmäisestä asianomaista henkilöstön jäsentä koskevasta hakemuksesta, lupa myönnetään henkilöstön jäsenen suoritusta varten tilikautena, jona luvan sisältävä EKP:n valvontapäätös annettiin tiedoksi valvottavalle luottolaitokselle, ja niin ikään henkilöstön jäsenen suoritusta varten tätä seuraavana tilikautena. Tätä säännöstä sovelletaan ainoastaan tämän päätöksen voimaantulon jälkeen toimitettuihin hakemuksiin.
   11 artikla
   Siirtymäsäännökset
   1.   Tätä päätöstä sovelletaan delegoidun asetuksen (EU) N:o 604/2014 4 artiklan 4 kohdan mukaisiin ilmoituksiin tai sen 4 artiklan 5 kohdan mukaisiin ennakkolupahakemuksiin, jotka on jätetty tämän päätöksen voimaan tulon jälkeen.
   2.   Delegoidun asetuksen (EU) N:o 604/2014 4 artiklan 4 kohdan mukaiset ilmoitukset tai sen 4 artiklan 5 kohdan mukaiset ennakkolupahakemukset, jotka perustuvat vuoden 2014 tietoihin, on poikkeuksellisesti jätettävä 31 päivään joulukuuta 2015 mennessä.
   3.   EKP:n delegoidun asetuksen (EU) N:o 604/2014 4 artiklan 5 kohdan mukaisesti näiden siirtymäsäännösten perusteella myöntämät luvat koskevat henkilöstön jäsenen suoritusta tilikausina 2015 ja 2016.
   12 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Annettu Frankfurt am Mainissa 20 päivänä marraskuuta 2015.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).

      (3)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).

      (4)  Komission delegoitu asetus (EU) N:o 604/2014, annettu 4 päivänä maaliskuuta 2014, Euroopan parlamentin ja neuvoston direktiivin 2013/36/EU täydentämisestä teknisillä sääntelystandardeilla laadullisista ja asianmukaisista määrällisistä perusteista sellaisten henkilöstöryhmien yksilöimiseksi, joiden ammatillisella toiminnalla on merkittävä vaikutus laitoksen riskiprofiiliin (EUVL L 167, 6.6.2014, s. 30).

      (5)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).


title: Neuvoston päätös 2013/351/YUTP, annettu 2 päivänä heinäkuuta 2013 , Euroopan unionin erityisedustajan nimittämisestä Bosnia ja Hertsegovinaan annetun päätöksen 2011/426/YUTP muuttamisesta

text:
               4.7.2013

               FI

               Euroopan unionin virallinen lehti

               L 185/7

         NEUVOSTON PÄÄTÖS 2013/351/YUTP,
   annettu 2 päivänä heinäkuuta 2013,
   Euroopan unionin erityisedustajan nimittämisestä Bosnia ja Hertsegovinaan annetun päätöksen 2011/426/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen
   sekä katsoo seuraavaa:

               (1)

               Neuvosto hyväksyi 18 päivänä heinäkuuta 2011 päätöksen 2011/426/YUTP (1), jolla Peter SØRENSEN nimitettiin Euroopan unionin erityisedustajaksi, jäljempänä ‧erityisedustaja‧, Bosnia ja Hertsegovinaan. Erityisedustajan toimikausi päättyy 30 päivänä kesäkuuta 2015.

               (2)

               Päätöksellä 2011/426/YUTP, sellaisena kuin se on muutettuna päätöksellä 2012/330/YUTP (2), vahvistettiin erityisedustajan rahoitusohje 1 päivänä syyskuuta 2011 alkavalle ja 30 päivänä kesäkuuta 2013 päättyvälle kaudelle. Olisi vahvistettava uusi rahoitusohje 1 päivänä heinäkuuta 2013 alkavalle ja 30 päivänä kesäkuuta 2014 päättyvälle kaudelle.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen.

               (4)

               Päätös 2011/426/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2011/426/YUTP 5 artiklan 1 kohtaan alakohta seuraavasti:

      "Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2013 alkavalla ja 30 päivänä kesäkuuta 2014 päättyvällä kaudella on 5 285 000 euroa."

   2 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2013.

      Tehty Brysselissä 2 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 188, 19.7.2011, s. 30.

      (2)  EUVL L 165, 26.6.2012, s. 66.


title: 2013/381/EU: Neuvoston päätös, annettu 9 päivänä heinäkuuta 2013 , alueiden komitean saksalaisen jäsenen nimeämisestä

text:
               16.7.2013

               FI

               Euroopan unionin virallinen lehti

               L 193/21

         NEUVOSTON PÄÄTÖS,
   annettu 9 päivänä heinäkuuta 2013,
   alueiden komitean saksalaisen jäsenen nimeämisestä
   (2013/381/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka vapautuu Helmut Max JAHN in toimikauden päättyessä 22 päivänä heinäkuuta 2013,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 23 päivästä heinäkuuta 201325 päivään tammikuuta 2015:

               —

               Jörg DUPPRÉ, Landrat des Landkreises Südwestpfalz, Präsident des Deutschen Landkreistages.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä heinäkuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Neuvoston päätös, tehty 18 päivänä joulukuuta 2006 , arkkitehtikoulutuksen neuvoa-antavan komitean varsinaisten jäsenten ja varajäsenten nimeämisestä

text:
               28.12.2006

               FI

               Euroopan unionin virallinen lehti

               C 320/1

      NEUVOSTON PÄÄTÖS,
   tehty 18 päivänä joulukuuta 2006,
   arkkitehtikoulutuksen neuvoa-antavan komitean varsinaisten jäsenten ja varajäsenten nimeämisestä
   (2006/C 320/01)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY ja erityisesti sen 3 ja 4 artiklan, (1)

   sekä katsoo seuraavaa:
   Mainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja jokaiselle asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta ja se päättyy ennen kolmivuotiskauden päättymistä jäsenen erotessa tai kuollessa tai jos hänen tilalleen nimetään uusi jäsen; uusi jäsen nimetään tällöin jäljellä olevaksi toimikaudeksi.
   Neuvosto on 9 päivänä maaliskuuta 2006 tekemällään päätöksellä 2006/C 68/03 (2) nimennyt arkkitehtikoulutuksen neuvoa-antavan komitean varsinaiset jäsenet ja varajäsenet päätöksen tekemispäivästä alkavaksi kolmen vuoden toimikaudeksi.
   Seitsemän jäsenvaltion hallitukset ovat esittäneet ehdokkaat varsinaisten jäsenten ja varajäsenten nimeämistä tai korvaamista varten,
   ON PÄÄTTÄNYT SEURAAVAA:
   Ainoa artikla
   Nimetään seuraavat henkilöt arkkitehtikoulutuksen neuvoa-antavan komitean varsinaisiksi jäseniksi ja varajäseniksi toimikaudeksi, joka alkaa tämän päätöksen tekemispäivästä ja päättyy 9 päivänä maaliskuuta 2009:
   A.   AMMATISSA TOIMIVAT ARKKITEHTIKUNTAA EDUSTAVAT ASIANTUNTIJAT

               Valtiot

               Varsinaiset jäsenet

               Varajäsenet

               Tšekki

               Dalibor BORÁK

               Tanska

               Bente BEDHOLM

               Henning THOMASEN

               Kypros

               Themis THEMISTOCLEOUS

               Vassos CHRISTOU

               Luxemburg

               Marie-Hélène LUCAS

               Nico STEINMETZ

               Portugali

               Carlos da SILVA AFONSO

               Nuno da SILVA ARAÚJO SIMÕES

         B.   ARKKITEHTIKOULUTUSTA ANTAVIA KORKEAKOULUJA TAI VASTAAVIA OPPILAITOKSIA EDUSTAVAT ASIANTUNTIJAT

               Valtiot

               Varsinaiset jäsenet

               Varajäsenet

               Tanska

               Sven FELDING

               Jørgen HAUBERG

               Luxemburg

               Jean TAGLIAFERRI

               Raymond HARSCH

               Portugali

               Mario Júlio TEIXEIRA KRUGER

               Manuel MENDES TAINHA

               Ruotsi

               Hasse ERNERFELDT

         C.   JÄSENVALTIOIDEN TOIMIVALTAISIA VIRANOMAISIA EDUSTAVAT ASIANTUNTIJAT

               Valtiot

               Varsinaiset jäsenet

               Varajäsenet

               Tšekki

               Marie KOTRLÁ

               Tanska

               Mikkel BUCHTER

               Mads FLYVHOLM

               Luxemburg

               Bernadette FRIEDERICI-CARABIN

               Elodie HOFMANN

               Slovakia

               Róbert PODHORSKY

      Tehty Brysselissä 18 päivänä joulukuuta 2006.

            Neuvoston puolesta

            Puheenjohtaja

         J.-E. ENESTAM

      (1)  EUVL L 223, 21.8.2005, s. 26–27.

      (2)  EUVL C 68, 21.3.2006, s. 6–8.


Avis juridique important

|

32004D0003(01)

2004/258/EY: Euroopan keskuspankin päätös, tehty 4 päivänä maaliskuuta 2004, Euroopan keskuspankin asiakirjojen saamisesta yleisön tutustuttavaksi (EKP/2004/3)

Virallinen lehti nro L 080 , 18/03/2004 s. 0042 - 0044

Euroopan keskuspankin päätös,tehty 4 päivänä maaliskuuta 2004,Euroopan keskuspankin asiakirjojen saamisesta yleisön tutustuttavaksi(EKP/2004/3)(2004/258/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,ottaa huomioon Euroopan keskuspankin työjärjestyksen(1) ja erityisesti sen 23 artiklan,sekä katsoo seuraavaa:(1) Euroopan unionista tehdyn sopimuksen 1 artiklan toisessa kohdassa vahvistetaan avoimuuden periaate ilmaisemalla, että sopimus merkitsee uutta vaihetta kehityksessä sellaisen yhä läheisemmän Euroopan kansojen välisen liiton luomiseksi, jossa päätökset tehdään mahdollisimman avoimesti ja mahdollisimman lähellä kansalaisia. Avoimuudella lisätään hallinnon legitimiteettiä, tehokkuutta ja vastuullisuutta ja vahvistetaan siten kansanvallan periaatteita.(2) Yhteisessä julistuksessa(2), joka koskee Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001(3), Euroopan parlamentti, neuvosto ja komissio kehottavat unionin muita toimielimiä ja elimiä hyväksymään asiakirjojen julkisesta saatavuudesta sisäisiä sääntöjä, joissa otetaan huomioon kyseisen asetuksen periaatteet ja rajoitukset. Yleisön oikeudesta saada tietoja Euroopan keskuspankin asiakirjoista ja arkistoista 3 päivänä marraskuuta 1998 tehdyssä päätöksessä EKP/1998/12(4) vahvistettua EKP:n asiakirjojen saamista yleisön tutustuttavaksi koskevaa sääntelyä pitäisi muuttaa vastaavasti.(3) Olisi myönnettävä laajempi mahdollisuus tutustua EKP:n asiakirjoihin siten, että samalla kuitenkin suojellaan EKP:n ja kansallisten keskuspankkien riippumattomuutta perustamissopimuksen 108 artiklassa ja perussäännön 7 artiklassa tarkoitetulla tavalla; lisäksi olisi varmistettava tiettyjen EKP:n tehtävien suorittamiseen erityisesti liittyvien seikkojen luottamuksellisuus. Päätöksenteon ja siihen liittyvien sisäisten keskustelujen ja valmistelujen tehokkuuden turvaamiseksi asioiden käsittely EKP:n päätöstentekoelinten kokouksissa on luottamuksellista, ellei asianomainen elin päätä julkistaa keskustelujensa tulosta.(4) Tiettyjä yleisiä ja yksityisiä etuja olisi kuitenkin suojattava poikkeussäännöksin. Lisäksi EKP:n olisi suojeltava euroseteleiden koskemattomuutta maksuvälineenä, ja tähän sisältyvät rajoituksitta väärentämistä vastaan käytettävät aitoustekijät, tuotantoon liittyvät tekniset erittelyt, setelivarastojen fyysinen turvallisuus ja euroseteleiden kuljettaminen.(5) Kun kansalliset keskuspankit käsittelevät hallussaan olevia EKP:n asiakirjoja koskevia pyyntöjä, niiden olisi neuvoteltava EKP:n kanssa sen varmistamiseksi, että tätä päätöstä sovelletaan täysimääräisesti, jollei ole selvää, että asiakirja on luovutettava tai että sitä ei tule luovuttaa.(6) Avoimuuden lisäämiseksi EKP:n olisi annettava mahdollisuus tutustua sekä sen laatimiin että sen vastaanottamiin asiakirjoihin ja samalla varattava asianomaisille kolmansille osapuolille oikeus ilmaista näkemyksensä niiltä peräisin olevien asiakirjojen luovuttamisesta.(7) Hyvien hallintokäytäntöjen noudattamisen varmistamiseksi EKP:n olisi sovellettava kaksivaiheista menettelyä,ON PÄÄTTÄNYT SEURAAVAA:1 artiklaTarkoitusTämän päätöksen tarkoituksena on määritellä ne edellytykset ja rajoitukset, joiden mukaisesti EKP voi antaa EKP:n asiakirjoja yleisön tutustuttavaksi, ja edistää tällaisiin asiakirjoihin tutustumismahdollisuutta koskevia hyviä hallintokäytäntöjä.2 artiklaAsiakirjoihin tutustumiseen oikeutetut ja soveltamisala1. Jokaisella unionin kansalaisella sekä jokaisella luonnollisella henkilöllä, joka asuu jossain jäsenvaltiossa, sekä jokaisella oikeushenkilöllä, jolla on sääntömääräinen kotipaikka jossain jäsenvaltiossa, on oikeus tutustua EKP:n asiakirjoihin tässä päätöksessä määriteltyjen edellytysten ja rajoitusten mukaisesti.2. EKP voi samojen edellytysten ja rajoitusten mukaisesti antaa luonnollisen henkilön, joka ei asu missään jäsenvaltiossa, tai oikeushenkilön, jolla ei ole sääntömääräistä kotipaikkaa missään jäsenvaltiossa, tutustua EKP:n asiakirjoihin.3. Tämä päätös ei rajoita kansainvälisen oikeuden välineisiin tai niiden täytäntöönpanemiseksi annettuihin säädöksiin perustuvaa yleisön oikeutta tutustua EKP:n asiakirjoihin.3 artiklaMääritelmätTässä päätöksessä tarkoitetaana) "asiakirjalla" ja "EKP:n asiakirjalla" mitä tahansa EKP:n laatimaa tai sen hallussa olevaa tallennetta (paperille tulostettua tai sähköisessä muodossa tallennettua tekstiä taikka ääni- tai kuvatallennetta tai audiovisuaalista tallennetta), joka koskee sen politiikkoja, toimintaa tai päätöksiä, sekä asiakirjoja, jotka ovat peräisin Euroopan rahainstituutilta (jäljempänä "ERI") ja Euroopan talousyhteisön jäsenvaltioiden keskuspankkien pääjohtajien komitealta (jäljempänä "pääjohtajien komitea");b) "kolmannella" EKP:n ulkopuolista luonnollista henkilöä tai oikeushenkilöä tai yksikköä.4 artiklaPoikkeukset1. EKP ei anna tutustuttavaksi asiakirjaa, jonka sisältämien tietojen ilmaiseminen vahingoittaisia) sellaisen yleisen edun suojaa, joka koskee- EKP:n päätöksentekoelinten asioiden käsittelyn luottamuksellisuutta,- yhteisön tai jäsenvaltion finanssi-, raha- tai talouspolitiikkaa,- EKP:n tai kansallisten keskuspankkien sisäisiä raha-asioita,- euroseteleiden koskemattomuuden suojelemista,- yleistä turvallisuutta,- kansainvälisiä finanssi-, raha- tai talousasioihin liittyviä suhteita;b) yksityiselämän ja yksilön koskemattomuuden suojaa, erityisesti yhteisön lainsäädännön mukaista henkilötietojen suojaa;c) sellaisten tietojen luottamuksellisuutta, joiden luottamuksellisuutta suojellaan yhteisön lainsäädännön perusteella.2. EKP kieltäytyy antamasta tutustuttavaksi asiakirjaa, jonka sisältämien tietojen ilmaiseminen vahingoittaisi- tietyn luonnollisen henkilön tai oikeushenkilön taloudellisten etujen, mukaan lukien teollis- ja tekijänoikeudet, suojaa,- tuomioistuinkäsittelyn ja oikeudellisen neuvonannon suojaa,- tarkastus-, tutkinta- ja tilintarkastustoimien tarkoitusten suojaa,jollei ylivoimainen yleinen etu edellytä ilmaisemista.3. Tutustuttavaksi ei anneta asiakirjaa, joka sisältää sisäiseen käyttöön tarkoitettuja mielipiteitä osana EKP:n neuvotteluja ja alustavia keskusteluja, päätöksen tekemisen jälkeenkään, jollei ylivoimainen yleinen etu edellytä ilmaisemista.4. Jos kyse on kolmannen asiakirjasta, EKP kuulee tätä arvioidakseen, onko tässä artiklassa säädettyä poikkeusta sovellettava, paitsi jos on selvää, että asiakirja on luovutettava tai sitä ei tule luovuttaa.5. Jos vain osaan pyydetystä asiakirjasta voidaan soveltaa poikkeusta, muut asiakirjan osat luovutetaan.6. Tässä artiklassa säädettyjä poikkeuksia sovelletaan ainoastaan niin kauan kuin suojelu on asiakirjan sisällön kannalta perusteltua. Poikkeuksia voidaan soveltaa enintään 30 vuoden ajan, ellei EKP:n neuvosto nimenomaisesti toisin määrää. Kun kyseessä ovat yksityisyyden suojaa tai kaupallisia etuja koskevien poikkeusten piiriin kuuluvat asiakirjat, poikkeuksia voidaan tarvittaessa soveltaa tämän jälkeenkin.5 artiklaKansallisten keskuspankkien hallussa olevat asiakirjatKansallinen keskuspankki saa luovuttaa hallussaan olevia EKP:n laatimia asiakirjoja sekä ERI:stä tai pääjohtajien komitealta peräisin olevia asiakirjoja ainoastaan kuultuaan ensin EKP:tä luovutuksen laajuudesta, jollei ole selvää, että asiakirja on luovutettava tai että sitä ei tule luovuttaa.Kansallinen keskuspankki voi tämän asemesta toimittaa pyynnön edelleen EKP:lle.6 artiklaHakemukset1. Hakemus saada tutustua asiakirjoihin on esitettävä EKP:lle(5) kirjallisesti, sähköinen muoto mukaan luettuna, jollain unionin virallisista kielistä ja riittävän täsmällisesti, jotta asiakirja on EKP:n tunnistettavissa. Hakijan ei tarvitse perustella hakemusta.2. Jos hakemus ei ole riittävän täsmällinen, EKP pyytää hakijaa täsmentämään hakemustaan ja avustaa hakijaa tässä.3. Jos hakemus koskee erittäin pitkää asiakirjaa tai erittäin suurta määrää asiakirjoja, EKP voi neuvotella hakijan kanssa epävirallisesti kohtuullisen ratkaisun löytämiseksi.7 artiklaAlkuperäisten hakemusten käsittely1. Asiakirjoihin tutustumista koskevat hakemukset käsitellään välittömästi. Hakijalle lähetetään vastaanottoilmoitus. Yhteensä 20 työpäivän kuluessa hakemuksen vastaanottamisesta tai 6 artiklan 2 kohdan mukaisesti pyydettyjen täsmennysten vastaanottamisesta EKP:n sihteeristön ja kielipalvelujen pääjohtaja joko päättää antaa pyydetyn asiakirjan tutustuttavaksi ja antaa asiakirjan tutustuttavaksi 9 artiklan mukaisesti tai ilmoittaa kirjallisesti, mistä syystä hakemus on hylätty kokonaan tai osittain, sekä hakijan oikeudesta tehdä uudistettu hakemus 2 kohdan mukaisesti.2. Jos hakemus hylätään kokonaan tai osittain, hakija voi 20 työpäivän kuluessa siitä, kun hän on vastaanottanut EKP:n vastauksen, tehdä uudistetun hakemuksen ja pyytää EKP:n johtokuntaa tarkastelemaan päätöstä uudelleen. Jos EKP ei anna vastausta alkuperäisen hakemuksen käsittelyä varten asetetussa 20 työpäivän määräajassa, hakija voi myös tehdä uudistetun hakemuksen.3. Poikkeuksellisesti, esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, EKP voi jatkaa 1 kohdassa säädettyä määräaikaa 20 työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.4. Tämän artiklan 1 kohtaa ei sovelleta hakemuksiin, jotka ovat liiallisia ja kohtuuttomia, varsinkaan silloin, kun ne ovat toistuvia.8 artiklaUudistettujen hakemusten käsittely1. Uudistetut hakemukset käsitellään välittömästi. Yhteensä 20 työpäivän kuluessa hakemuksen vastaanottamisesta EKP:n johtokunta joko hyväksyy hakemuksen ja antaa asiakirjan tutustuttavaksi 9 artiklan mukaisesti tai ilmoittaa kirjallisesti, mistä syystä hakemus on hylätty kokonaan tai osittain. Jos EKP kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista perustamissopimuksen 230 ja 195 artiklan mukaisista oikeussuojakeinoista.2. Poikkeuksellisesti esimerkiksi silloin, kun hakemus koskee erittäin pitkää asiakirjaa tai erittäin suurta määrää asiakirjoja, EKP voi jatkaa 1 kohdassa säädettyä määräaikaa 20 työpäivällä edellyttäen, että hakijalle ilmoitetaan tästä ennakolta ja että lykkäys perustellaan yksityiskohtaisesti.3. Jos EKP ei anna vastausta asetetussa määräajassa, hakemus katsotaan hylätyksi, ja hakija voi nostaa kanteen tuomioistuimessa ja/tai kannella oikeusasiamiehelle EY:n perustamissopimuksen 230 ja 195 artiklan mukaisesti.9 artiklaAsiakirjaan tutustuminen hakemuksen perusteella1. Hakijat saavat tutustua EKP:n luovuttamiin asiakirjoihin joko sen tiloissa tai siten, että heille toimitetaan niistä jäljennös, mukaan lukien sähköisessä muodossa oleva jäljennös, jos sellainen on saatavissa. Hakijalta voidaan periä korvaus jäljennösten ottamisesta ja lähettämisestä. Korvaus ei saa ylittää todellisia kopiointi- ja lähetyskuluja. Asiakirjoihin tutustuminen EKP:n tiloissa, alle 20 A4-kokoisen sivun kopiointi ja tutustuminen suoraan sähköisessä muodossa on maksutonta.2. Jos EKP on jo luovuttanut asiakirjan ja se on helposti saatavilla, EKP voi täyttää asiakirjan antamiseen tutustuttavaksi liittyvät velvollisuutensa tiedottamalla hakijalle, miten hän voi saada asiakirjan.3. Asiakirjat toimitetaan hakijan toivomusten mukaan sellaisena toisintona ja sellaisessa muodossa, jossa ne ovat (mukaan lukien sähköinen tai muu muoto).10 artiklaAsiakirjojen jäljentäminen1. Tämän päätöksen mukaisesti luovutettuja asiakirjoja ei saa jäljentää tai käyttää kaupallisiin tarkoituksiin ilman EKP:n etukäteen erikseen antamaa lupaa. EKP voi evätä luvan perusteluitta.2. Tällä päätöksellä ei rajoiteta sellaisten olemassa olevien tekijänoikeutta koskevien sääntöjen soveltamista, jotka saattavat rajoittaa kolmannen oikeutta jäljentää tai hyödyntää luovutettuja asiakirjoja.11 artiklaLoppusäännöksetTämä päätös tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.Kumotaan päätös EKP/1998/12.Tehty Frankfurt am Mainissa 4 päivänä maaliskuuta 2004.EKP:n puheenjohtajaJean-Claude Trichet(1) Päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä. Katso tämän virallisen lehden sivu 33.(2) EYVL L 173, 27.6.2001, s. 5.(3) EYVL L 145, 31.5.2001, s. 43.(4) EYVL L 110, 28.4.1999, s. 30.(5) Hakemus toimitetaan osoitteeseen European Central Bank, Secretariat Division, Kaiserstrasse 29, D-60311 Frankfurt am Main. Faksi (49-69) 1344 6170. Sähköpostiosoite: ecb.secretariat@ecb.int.